A fost adoptată legea care prevede că durata arendării terenurilor este de minimum 7 ani. „România se aliniază la practicile europene”
Camera Deputaților a adoptat, marți, un proiect de lege prin care este stabilită, fără diferențiere, o durată minimă de 7 ani a contractelor de arendare. Legea nr. PLX 435/2024 modifică Legea nr. 287/2009 privind Codul Civil referitor la Arendă și, potrivit jucătorilor din industrie, „asigură stabilitate și predictibilitate în sector și, în același timp, deschide noi perspective pentru fermierii români, în special în ceea ce privește accesul la fondurile europene destinate dezvoltării rurale și protejării mediului”.